Sagen om, at en mand angiveligt skulle have krænket en piges blufærdighed i børnehaven Myren ved Løgstør, er henlagt. Anklager ved Nordjyllands Politi, Peter Rask, fortæller, at der ikke var grundlag for at sigte manden. - Vi mener ikke at kunne bevise, at han havde vilje til at krænke pigens blufærdighed. Vi må lægge til grund, at man sloges for sjov, siger Peter Rask. Personalet sendte to mænd, der var i henholdsvis virksomhedspraktik og jobtræning, hjem fra institutionen efter en anmeldelse om blufærdighedskrænkelse. Den ene med mistanke om overgreb, mens den anden skulle have dækket over det. - Vi betragter det som om, at han ikke har gjort noget med vilje. Det er dog ikke sikkert, det har været rart for pigen, men det er ikke noget han kan dømmes for, siger Peter Rask. Se tidligere indslag om sagen

Opsummering:
Efter tre måneders efterforskning lukker politiet efterforskningen, da der ikke er bevis for blufærdighedskrænkelse.